Pri realizácii úloh a povinností spojených s prevádzkou spoločnosti VACUUMSCHMELZE, s. r. o. získavame osobné údaje fyzických osôb vykonávajúcich dohodnuté služby (dotknuté osoby), ktoré spracúvame **na základe**:

**Zákonných požiadaviek** súvisiacich s bezpečnosťou a ochranou zdravia pri práci na základe ustanovení Zákona č. 124/2006 Z. z. o bezpečnosti a ochrane zdravia pri práci, Zákona č314/2001 Z. z. o požiarnej ochranea v oblasti ochrany životného prostredia. Za týmto účelom vedieme evidenciu preškolených s menom, priezviskom, adresou zamestnávateľa a podpisom dotknutej osoby.

**Oprávneného záujmu prevádzkovateľa**, ktorým je ochrana majetku, zdravia a odhaľovanie kriminality. Za týmto účelom vykonávame evidenciu (príchod, odchod, meno, číslo obč. preukazu) fyzických osôb vstupujúcich do areálu firmy a monitoring osôb kamerovým systémom (vonkajšie priestory a skladové priestory, priestory jedálne).

V prípade, že fyzické osoby vykonávajú dlhodobejšie činnosti na základe objednávky prevádzkovateľa vyhotovujeme pre dotknuté osoby preukaz s fotografiou, ktorý slúži na preukázanie príslušnosti k firme a na elektronickú evidenciu príchodov a odchodov z a do firmy. V rámci programu „známy odosielateľ“- zaručenie bezpečnosti prepravovaného tovaru, za účelom predchádzania poškodenia tovaru, riešenia poistných udalostí monitorujeme priestory skladu. Za účelom ochrany majetku a dodržiavania nariadení spoločnosti monitoruje prevádzkovateľ priestory jedálne.

**Zásady ochrany osobných údajov**

Osobné údaje môžu byť spracúvané elektronicky alebo manuálne, pričom sa uplatňujú primerané technické, organizačné a personálne bezpečnostné opatrenia zodpovedajúce spôsobu spracúvania, ktoré sú ustanovené vo vnútropodnikových smerniciach. Prístup k Vašim osobným údajom budú mať výlučne osoby poverené prevádzkovateľom na spracúvanie osobných údajov. Všetky osoby prichádzajúce do styku s osobnými údajmi sú viazané mlčanlivosťou.

Vaše osobné údaje budú zálohované, v súlade s retenčnými pravidlami spoločnosti. Zo zálohových úložísk budú Vaše osobné údaje úplne vymazané hneď, ako v súlade s pravidlami zálohovania uvedené bude možné. Osobné údaje uchovávané na záložných úložiskách slúžia na predchádzanie bezpečnostným incidentom, najmä narušenia dostupnosti údajov v dôsledku bezpečnostného incidentu.

Ak Vaše osobné údaje spracúvame podľa **osobitných právnych predpisov (zákonné požiadavky)**, neposkytnutie Vašich osobných údajov by mohlo mať za následok nemožnosť realizácie úloh vyplývajúcich zamestnávateľovi zo zákona, čo môže viesť k neuzavretiu zmluvy o dohode vykonanej činnosti alebo k jej zrušeniu.

**Príjemcami Vašich osobných údajov,**

Môžu to byť oprávnené subjekty podľa osobitného predpisu ako napr. orgány činné v trestnom konaní a pod.

**Budú Vaše osobné údaje poskytnuté mimo Európskej únie?**

Prenos do tretích krajín alebo medzinárodných organizácií sa nevykonáva.

**Budú Vaše údaje použité na automatizované individuálne rozhodovanie?**

Osobné údaje nebudú použité na automatizované individuálne rozhodovanie vrátane profilovania.

**Ako dlho budú Vaše osobné údaje uchovávane?**

Kamerové záznamy sú uchovávané spravidla 15 dní, evidencia príchodov a odchodov po dobu 10 rokov od posledného záznamu v evidenčnej knihe. Osobné údaje (fotografia, meno a evidencia dochádzky v elektronickom systéme) sú uchovávané po dobu jedného roka po ukončení činnosti.

**Na koho sa môžete obrátiť v prípade nejasností v otázkach spracúvania Vašich osobných údajov v našej spoločnosti**?

V prípade akýchkoľvek nejasností máte možnosť obrátiť sa na zodpovedné osoby (zodpovednaosoba@vacuumschmelze.com), ktoré vám poskytnú všetky relevantné informácie týkajúce sa spracúvania osobných údajov vo VACUUMSCHMELZE, s. r. o.

**Aké máte práva ako dotknutá osoba?**

* **Odvolať súhlas -** v prípadoch, kedy Vaše osobné údaje spracúvame na základe Vášho súhlasu, máte právo tento súhlas kedykoľvek odvolať. Súhlas môžete odvolať elektronicky, na adrese zodpovednej osoby, písomne, oznámením o odvolaní súhlasu alebo osobne. Odvolanie súhlasu nemá vplyv na zákonnosť spracúvania osobných údajov, ktoré sme na jeho základe o Vás spracúvali.
* **Právo na prístup** - máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako Vaše osobné údaje používame. Vo väčšine prípadov Vám budú Vaše osobné údaje poskytnuté v písomnej listinnej forme, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú Vám poskytnuté elektronicky, ak to bude technicky možné.
* **Právo na opravu** - prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím, neváhajte nás požiadať, aby sme tieto informácie upravili, aktualizovali alebo doplnili.
* **Právo na výmaz (na zabudnutie)** - máte právo nás požiadať o vymazanie Vašich osobných údajov, napríklad v prípade, ak osobné údaje, ktoré sme o Vás získali, už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad, môžeme mať určité právne a regulačné povinnosti, čo znamená, že nebudeme môcť Vašej žiadosti vyhovieť.
* **Právo na obmedzenie spracúvania** - za určitých okolností ste oprávnený nás požiadať, aby sme prestali používať Vaše osobné údaje. Ide napríklad o prípady, keď si myslíte, že osobné údaje, ktoré o Vás máme, môžu byť nepresné alebo keď si myslíte, že už Vaše osobné údaje nepotrebujeme využívať.
* **Právo na prenosnosť údajov** - za určitých okolností máte právo požiadať nás o prenos osobných údajov, ktoré ste nám poskytli, na inú tretiu stranu podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste jednou zo zmluvných strán.
* **Právo namietať** - máte právo namietať voči spracúvaniu údajov, ktoré je založené na našich legitímnych oprávnených záujmoch. V prípade, ak nemáme presvedčivý legitímny oprávnený dôvod na spracúvanie a Vy podáte námietku, nebudeme Vaše osobné údaje ďalej spracúvať.
* **Právo podať návrh na začatie konania o ochrane osobných údajov** - ak sa domnievate, že Vaše osobné údaje spracúvane nespravodlivo alebo nezákonne, môžete podať sťažnosť na dozorný orgán, ktorým je Úrad na ochranu osobných údajov Slovenskej republiky.